આ ઉપરાંત યૌન શોષણના આરોપોમાં ઘેરાયેલા વિદેશ રાજયમંત્રી એમ.જે. અકબરને લઈને ભાજપ અધ્યક્ષ અમિત શાહે તેમનો લૂલો બચાવ કર્યો હતો. ભાજપ અધ્યક્ષ અમિત શાહે આ મુદ્દે મૌન તોડતા જણાવ્યું હતું કે એમ.જે.અકબર વિરુદ્ધ તપાસ કરવામાં આવશે અને મંત્રી સામે મુકવામાં આવેલા આરોપોમાં કેટલી સત્યતા છે તેની પણ તપાસ કરવામાં આવશે. અમિત શાહે કહ્યું કે એ બાબતની તપાસ કરવી પડશે કે આ આરોપ સાચા છે કે ખોટા. અમારે એ વ્યક્તિની પોસ્ટની સત્યતાની તપાસ કરવી પડશે જેણે આ આરોપ લગાવ્યા છે. કારણ કે લોકો મારા નામનો ઉપયોગ કરીને કશું પણ લખી શકે છે.